Силвия Лулчева, многократно водила конкурса, ни поведе в неговата история. За началото и идеята за създаването му разказаха инж. Красимир Копчев, изпълнителен директор на „Идеал Стандарт – Видима” АД и Андрияна Петкова, издател на тогавашното списание „Интериорен салон”.
За важността на партньорите, доверието и увереността в успеха на конкурса сподели Венета Кръстева, управляващ партньор на Градът Медиа груп.
За журито, отговорността и вълненията при оценяването на проектите говори арх. Албена Владимирова – Андреева, част от професионалното жури на конкурса от 2006 година насам.
За своя 10-годишен юбилей Ideal Standard отличи четири проекта с приза Баня на годината 2013. Това са първите два проекта от всяка категория събрали най-много точки от журито. Общо 43 проекта бяха подадени за участие.
В категорията „Идеалната баня на моето семейство” първо място и приза “Ideal Standard Баня на годината 2013” са за проектите 3D Family Mapping на Ивайло Николов и Nature на Мария Никодимова. Наградите връчиха Лазар Лазаров, председател на журито и арх. Албена Владимирова – Андреева.
В категория „Моята лична идеална баня” победители и носители на приза “Ideal Standard Баня на годината 2013” са проектите Jazz Standard на Петя Петрова и Творческата баня на Игнат Георгиев. Наградите бяха връчени от Ралица Паунова, миналогодишен носител на приза „Баня на годината 2012” и жури в тазгодишното издание на конкурса, и арх. Борислав Игнатов, член на журито.
Публиката също избра своите фаворити от двете конкурсни категории, определени от онлайн гласуването на сайта на конкурса www.banianagodinata.com. Над 4000 фена на дизайнерските решения дадоха своя глас.
Призът “Ideal Standard Баня на публиката 2013” в категорията „Идеалната баня на моето семейство” съвпадна с избора на журито. Наградата спечели Мария Никодимова за проекта си Nature. Наградата бе връчена от доц. Борис Сергинов, член на журито и Мила Иванова, миналогодишен носител на приза „Баня на годината 2012” и жури в тазгодишното издание на конкурса.
Фаворит на DIBLA е проектът 3D Family Mapping на Ивайло Николов.
Асоциацията на интериорните дизайнери в България награди два проекта: Sports Interactive на Ивайло Николов и „Семейство Дженкови – хора на изкуството” на Николай Ковачев и Кристина Гюрова.
Градът Медиа Груп отличи проектите 3D Family Mapping на Ивайло Николов и Headline Simple Smart на Боряна Петрова.
Редакцията на сп. Наш дом награди проекта Перфектният баланс на Игнат Георгиев.
Сп. Идеален дом за своя идеална баня избра проекта Let the Sunshine In на Веселина Димитрова и Георги Георгиев.
Това са проектите с приз Ideal Standard Баня на годината 2013:
Мария Никодимова с проект Nature 3D Family Mapping на Ивайло Николов Петя Петрова с проекта Jazz Standard
Игнат Георгиев с проект Творческата баня Контакти